Cabana de Molsa



Cabana de Molsa és l’assentament de la Casa Beagle. Aquest està situat just al mig dels Boscos del Caos a tocar del Riu Sinuós, a l’extrem oest de les Muntanyes Grises. El motiu de construir l’assentament als Boscos del Caos va ser precisament la distribució d’aquests boscos, que és tant complexa que acaba per ser laberíntica i que si no t’acompanya un Beagle o te’l coneixes molt bé, si surts del camí et pots perdre amb molta facilitat i no tornar a trobar mai més el camí que el travessa.

Vista des de fora, la Cabana de Molsa dóna la sensació de ser un assentament abandonat, doncs les ramificacions dels arbres entren per les finestres de les torres i travessen els llargs passadissos que tenen. A més a més, també hi creix vegetació a l'interior d'aquestes. El castell està construït amb un mineral completament desconegut i que van escollir els primers Beagle que van habitar la Cabana de Molsa per ser prou flexible per donar-li la forma que volien sense haver-lo de picar, però a la vegada dur i resistent als impactes i als desastres naturals.

D’igual manera, la distribució de l’assentament és bastant irregular precisament per la seva situació. Es va escollir aquell indret per la proximitat amb el Riu Sinuós i perquè els Beagle són una família que viuen en completa sintonia amb la vegetació, i el fet de viure enmig de tanta vegetació va dificultar la construcció d’un castell com els dels grans assentaments, però tot i ser petites, les seves construccions són laberíntiques i més d’un visitant s’ha arribat a perdre per les diferents torres.

Distribució
Degut a què la Cabana de Molsa està rodejada d’arbres, a la superfície només sobresurten les cinc torres de l’assentament unides per passadissos laberíntics i molt estrets fets a partir de la roca del subsòl, i per tant, no gaire ben elaborats, pels quals només cap una persona que es desplacen al llarg del mateix subsòl i arriben fins a la planta baixa de cada una d’elles a banda de la porta d’entrada que puguin tenir des de l’exterior. La Torre més significativa i important de la Cabana de Molsa és la Torre de la Selva que es troba al centre de l’assentament. Aquesta, és una torre de quatre pisos amb una escala de cargol on en el pis més elevat habiten els senyors de la casa i just al pis de sota el seu majordom. En el segon pis es troben en cohabitació els diferents fills dels diferents senyors que es vagin succeint en la Cabana de Molsa i al primer pis està el capità de la guarda de l’assentament.

Entre els murs i la porta d’entrada es troba una torre abandonada i mig en ruïnes que és fins i tot més alta que la torre de la selva però que degut a diferents causes i sobretot al desgast que havia patit havia fet que habitar-la no fos segur ja que hi havia hagut més d’un despreniment de pedres de la part alta de la torre. Històricament se l’havia anomenat la Torre de les Llunes degut precisament a què per la seva alçada donava la sensació que es pogués aconseguir arribar a on estaven les dues llunes. Es tracta de la Torre més propera a la porta d’entrada.

A l’est de la Torre de la Selva trobem la Torre de l’Aigua, una torre de tres plantes, és on el mestre de la casa té la seva habitació en el seu primer i a la part més alta de la torre estan els corbs que utilitza per enviar missatges a altres cases.

Just davant de la Torre de les Llunes i seguint cap al sud es troba l’únic tros que de camí per on arriben els que vénen de visita a la Cabana de Molsa, i degut a la composició laberíntica d’aquest bosc no fan falta gaires muralles i és per això que només s’ha construït una porta per accedir a l’assentament i uns murs de trenta metres d’alçada que acaben on comencen els desnivells d’aquella part de la muntanya que obligaria als enemics que no vulguin haver d’escalar per la muralla per accedir a l’assentament a posar-se per un bosc que difícilment coneixeran i per on s’acabarien perdent.

Finalment, estan la Torre dels Animals al nord de la Torre de la Selva i la Torre de les Estrelles a l’est d’aquesta, amb dos i tres pisos per torre i llargues xarxes de corredors que entrellacen les torres amb les torres principals de l’assentament que és on dormen tots  els que vénen de visita a la Cabana de Molsa.

Finalment, en el subsòl trobem la resta d’habitacles que falten ja que és l’únic lloc pel qual s’han pogut construir les habitacions més amples on s’inclou el menjador que té també la funció de Sala de Banquets. En aquest primer pis del subsòl és on es troben també la cuina i les habitacions dels cuiners. És característic també d’això el fet que les arrels dels arbres han anat desgastant la pedra i creixent al llarg del sostre i les parets d’aquesta part del subsòl. Una planta per sota estarien les habitacions dels guàrdies encarregats de les cel·les i en un tercer subsòl trobaríem les cel·les de la Cabana de Molsa.

A banda de les edificacions, a la banda de darrere del Gran Saló i la cuina, hi ha un llac amb una forma completament circular i arbres centenaris plantats pels primers Beagle que és el santuari de la Casa i el lloc on van a adorar a les dues llunes quan han de resar.

Just travessar la porta d'entrada, a mà esquerra es troba la Torre de Vigilància i a mà dreta es troben els estables. Finalment, les criptes subterrànies es troben en una entrada que hi ha annexada al santuari.